 अपघात करना उचित नहीं समझा । जिन लोगों के हित के लिये वे प्रयत्न करते थे उन्हीं से अपनी कटुक्लियों के कारण गालियाँ खा कर, अनेक प्रकार के अपमान सहकर, अंत में उन्होंने वह विष का घूँट पिया जिसे उनके खरेपन ने उनके लिये प्रस्तुत किया। स्वामी दयानंद की विद्वत्ता आदि के विषय में चाहे जो कुछ कहा जाय पर उनका उद्देश्य उच्च और दृढ़ था, उनमें चरित्रवल पूरा था। स्वामी दयानंद ने जो जो कठिनाइयाँ सहीं उन्हें समाज ने देखा, उनके बहुत से पक्षपाती हुए तथा साधुवाद देने के लिये बहुत से श्रद्धालु प्रस्तुत हुए। जो कुछ उन्होंने किया वह संसार और समाज के सामने था इससे उन्हें सहारा देनेवाले
और सहानुभूति रखनेवाले बहुत से मिल गए । पर इस संसार-कानन में ऐसे बहुत से साधु महात्मा पड़े हैं जिन्होंने अपने को कभी किसी प्रकार प्रसिद्ध नहीं किया, जिन्होंने अपनी वाणी का विकाश कभी नहीं किया, जिन्होंने अपनी एकांतता परित्याग करके कभी चर्चा लोक में नहीं
फैलाई, जिनका देवतुल्य श्रेष्ठ जीवन सदा अंतर्थात ही रहा और जिनके अंतःकरण का सौंदर्य उसी प्रकार लोगों से छिपा रहा जैसे निर्जन वन में खिली हुई कमलिनी का । जिनका जी चाहे वे रण-रक्त-रंजित विजयी योद्धाओं की प्रशंसा करें, तथा अपनी नीति द्वारा निर्बल जातियों के सुख और स्वातंत्र्य का अपहरण करनेवाले राजनीतिज्ञों को धन्य धन्य कहें पर जो सत्यप्रिय और ज्ञानार्थी हैं वे उसी आत्मिक बल का बखान करते हैं जो संसार के दुःख और भंझट को, निंदा और उपहास को प्रभाव और दरिद्रता को कुछ नहीं समझता । यही आत्मिक बल संसार की कठिन कसौटी पर ठहर सकता है ।
आजकल उन्नति और विद्याप्रचार के जितने साधन उतने पहले समय में न थे । प्राचीन काल में न छापे की कलें थीं, न स्थान स्थान पर बड़े बड़े पुस्तकालय थे, न सामयिक पत्र पत्रिकाएँ थीं, न डाक विभाग था, न वैज्ञानिक परीक्षालय थे, पर ऐसे ऐसे अध्यवसायी, मेधावी और प्रतिभाशाली विद्वान् होते थे जिनकी कृतियों को देख आज कल के
लोगों को भी चकित होना पड़ता है । शारीरिक वारता लोगों को तोप के मोहड़े के सामने ले जा कर खड़ा कर सकती है क्योंकि वे एक दूसरे की देखादेखी तथा प्रतिहिंसा, विजय और लूट की आशा से उत्तेजित रहते हैं । पर भूख प्यास का वेग, शीत ताप की व्यथा, उद्धतों का कुव्यवहार, धनियों का अपमान सहने के लिये एक और ही उच्च प्रकार की प्रेरणा की आवश्यकता होती है । ज्ञान के गुप्त रहस्यों का उद्घाटन और आत्मा की उन्नति करने के लिये एकांत में, अकेले और अज्ञातभाव से परिश्रम करना पड़ता है । जिस समय लिखने पढ़ने की सामग्रियों और पुस्तकों का भाव था, विद्यार्थी गुरुकुलों में कुशासन पर सोते थे, वन वन लकड़ी चुनते और कंद मूल उखाड़ते थे. उस समय भी ऐसे ऐसे प्रकांड प्राचार्य हुए जिन्होंने ज्ञान की ज्योति को निरंतर प्रज्वलित रक्खा और भावी संतति की ओर बढ़ाया। - संस्कार में रत युवा पुरुष जितनी प्रशंसा ऐसे लोगों के धर्मबल की करेंगे उतनी प्रशंसा उन योद्धाओं के बाहुबल की नहीं जो तलवा